text: Video: Så er der fartkontrol 
  22 oktober 2014 kl. 05.54
  Landsdækkende kampagne med omfattende fartkontroller i hele uge 43. Så sænk farten - bare en lille smule.
  Det kan blive dyrt at trykke lidt for hårdt på speederen. Fartsynderne har i denne uge større risiko for at blive afsløret af politiet, der står klar med lasermålere og fotovogne.
  Politiets kampagne følger op på en anden kampagne: Rådet for Sikker Trafiks hastighedskampagne i uge 41 "Sænk farten". Den fortalte, at det redder liv på landevejene, når bilisterne sætter farten ned.
  Faktisk er de danske bilister blevet bedre til at sænke farten, skriver Rådet for Sikker Trafik i en pressemeddelelse.
  "Selv om for høj fart stadig er et problem på vejene, så går det den rigtige vej. Vejdirektoratets målinger viser, at gennemsnitsfarten på landevejene i Jylland og på øerne er faldet med et par kilometer i timen i gennemsnit. Det har stor betydning for sikkerheden."
  Ved den seneste hastighedskontrol i uge 34 blev der standset 7.354 køretøjer, og der blev konstateret 7.240 forseelser. Der blev konstateret 6.902 hastighedsovertrædelser og 102 af disse var så grove, at de vil medføre betinget frakendelse af kørekortet.
  Finn Ellesgaard Nielsen, leder af færdselsafdelingen i Sydøstjyllands Politi. (var.: 0:50 min.)
  Hastighedskontrol i dag i Haderslev, v Holsted, og ved Hokkerup. I denne uge fokus på hastigheden, så sænk farten. #Fpol #politidk
  
  Vil du gerne stoppes af ham her? Nej vel… Sænk farten sammen med alle os andre #politidk pic.twitter.com/V5FnvceopX
  
  
  